यरलुंग त्संगपो नदी
यरलुंग त्संगपो तिब्बत के पश्चिमी भाग में कैलाश पर्वत और मानसरोवर झील से दक्षिणपूर्व में स्थित तमलुंग त्सो (झील) से उत्पन्न होने वाली एक नदी है। यह दक्षिण तिब्बत घाटी और यरलुंग त्संगपो महान घाटी बनाती हुई दक्षिण की ओर रुख़ कर के भारत के अरुणाचल प्रदेश राज्य में प्रवेश कर जाती है जहाँ इसे सियांग नदी के नाम से जाना जाता है। यही नदी आगे चलकर और चौड़ी हो जाती है और भारत की प्रसिद्ध ब्रह्मपुत्र नदी बनती है। तिब्बत में इसके द्वारा बनाई गई यरलुंग त्संगपो महान घाटी विश्व की सबसे गहरी और सबसे बड़ी तंग घाटी कहलाती है। प्राचीन तिब्बत की संस्कृति के कई महत्वपूर्ण केन्द्र इसी नदी के किनारे बसे हुए थे।
धरला नदी
धरला नदी (अंग्रेज़ी: Dharla River, बंगाली: ধরলা নদী) भारत व बांग्लादेश की एक नदी है। यह हिमालय में आरम्भ होती है, जहाँ इसका नाम जलढाका नदी है। फिर यह पश्चिम बंगाल के जलपाईगुड़ी ज़िले और कूचबिहार ज़िले से निकलकर बांग्लादेश के लालमुनीरहाट ज़िले में प्रवेश कर के जलढाका नदी से जुड़ती है, जिसके बाद इसका नाम धरला नदी हो जाता है। यहाँ से बहकर यह कुरीग्राम ज़िले में ब्रह्मपुत्र नदी में विलय हो जाती है। पाटग्राम उपज़िला में यह पूर्व बहकर यह भारत में फिर दाख़िल होती है और वहाँ से दक्षिण बहकर फिर बांग्लादेश की सीमा फिर पार कर के फुलबाड़ी उपज़िला में प्रवेश करती है।